HU
2022.3.1.
Az Európai Unió Hivatalos Lapja
C 100/47
Az almát érett állapotban takarítják be, a betakarítás általában október végén kezdődik, és a legkésőbbi fajták esetében decemberig folytatódik.
A zúzásra főként november közepétől kerül sor.
Az évnek ebben az időszakában jellemző alacsony hőmérsékletek korlátozzák a termék minőségét esetlegesen módosító mikrobák fejlődését, és lehetővé teszik az erjedés lassú megindulását.
A tartályban történő, élesztőbaktériumok hozzáadása nélküli erjesztés legalább nyolc hétig, míg Normandia többi körzetében hat hétig tart.
A termék sajátosságai A „Cidre du Perche/Perche” palackos erjesztéssel előállított almabor.
Jellemzői: –
aranysárgától narancssárgáig terjedő szín,
–
a kesernyés, az édes és a savanyú ízek egyensúlya,
–
ízlelés közbeni enyhe kesernyésség, valamint az utóízében érezhető üde ízjegy,
–
élénk, de nem túlzott habzás.
Ok-okozati kapcsolat Az almafák számottevő jelenlétét a földrajzi terület topográfiai, éghajlati és geológiai jellemzői okozzák.
Perche vidéke kedvező feltételeket biztosít e növénykultúra számára a tagolt domborzata és jó vízelvezető képességgel rendelkező talajai révén, lehetővé téve a víz keringését és elegendő mennyiségű ásványi anyag rendelkezésre állását.
A termelőket a vegyes növénytermesztés és állattenyésztés hagyományos gyakorlata, valamint a késői érést okozó perche-i éghajlat befolyásolta a fajták kiválasztásában.
A perche-i ültetvényeken így mintegy negyven fajta található a Normandiában jelen lévő több mint 200 boralmafajtával szemben.
Az alkalmazott házasítások az egyes fajtakategóriák jellegzetességeit egyesítik annak érdekében, hogy a kesernyés, az édes és a savanyú ízek egyensúlyával jellemzett almabor keletkezzen: a fenolvegyületekben gazdag kesernyés és kesernyés-édes fajták határozzák meg az aranysárgától a narancssárgáig terjedő színt és az ízlelés közben érezhető enyhe kesernyésséget, az édes és az édes-kesernyés fajták lekerekítetté teszik az almabort, a – korlátozott arányban felhasznált – savanyú fajták pedig üde ízjegyet kölcsönöznek annak.
A gyümölcsök késői érése következtében a zúzást főként novembertől végzik.
Mivel ebben az időszakban alacsonyabb a hőmérséklet, mint szeptember-októberben, az erjesztés lassan történik, és lehetővé teszi a „Cidre du Perche/Perche” sajátosságait adó aromák kibontakozását.
A palackos erjesztés biztosítja élénk, de nem túlzott habzását, és hozzájárul az aromák kialakulásához.
Hivatkozás a termékleírás közzétételére https://info.agriculture.gouv.fr/gedei/site/bo-agri/document_administratif-964fa31f-76f5-4816-ad72-ff8e3bcb255a